เอ็กซ์โป 2025

เอ็กซ์โป 2025 (Expo 2025) เป็นงานนิทรรศการโลกในกำกับขององค์การนิทรรศการนานาชาติ ซึ่งจัดขึ้นในปี 2025 ที่นครโอซากะ ประเทศญี่ปุ่น เป็นระยะเวลาหกเดือนตั้งแต่ 13 เมษายน ถึง 13 ตุลาคม 2025 รวมทั้งสิ้น 184 วัน เวิลด์เอ็กซ์โปครั้งนี้นับเป็นครั้งที่สามที่โอซากะได้เป็นเจ้าภาพ หลังเคยจัดมาแล้วสองครั้งในปี 1970 และ 1990 คาดการณ์ว่าจะมีผู้เข้าเยี่ยมชมจำนวน 28 ล้านคน เอ็กซ์โป 2025 มีผู้ยื่นขอจัดจำนวนสี่เมืองได้แก่ บากู (ประเทศอาเซอร์ไบจาน), โอซากะ (ประเทศญี่ปุ่น), เยคาเตรินบุร์ก (ประเทศรัสเซีย) และปารีส (ประเทศฝรั่งเศส) แต่แล้วปารีสก็ถอนตัวในภายหลังเนื่องจากภาระงบประมาณจึงเหลือผู้ยื่นขอจัดแค่สามเมือง การลงคะแนนของสมัชชาใหญ่องค์การนิทรรศการนานาชาติเมื่อ 23 พฤศจิกายน 2018 ให้โอซากะชนะด้วยคะแนน 85 เสียง เยคาเตรินบุร์กได้รับคะแนน 48 เสียง บากูได้รับคะแนน 23 เสียง เอ็กซ์โป 2025 ใช้งบประมาณในการจัดและก่อสร้างประมาณ 2.35 แสนล้านเยน (57,000 ล้านบาท) สถานที่จัดคือเกาะยูเมะชิมะ ซึ่งเป็นเกาะเทียมบริเวณปากแม่น้ำโยโดะ มีพื้นที่จัดงานทั้งสิ้น 970 ไร่ (155 เฮกเตอร์) โดยมีแนวคิดในการจัดงานคือ "ออกแบบสังคมอนาคต เพื่อชีวิตคนเรา" (Designing Future Society for Our Lives) ตั๋วเข้างานหนึ่งครั้งสำหรับผู้ใหญ่ ขายหน้างานที่ราคา 7,500 เยน (1,650 บาท) ตั๋วที่ซื้อล่วงหน้าผ่านเว็บไซต์จะถูกกว่า 20-40% ผู้เข้าร่วม ถอนตัว เอสโตเนีย (ถอนตัวเมื่อ 14 พฤศจิกายน 2023) เม็กซิโก (ถอนตัวเมื่อ 14 พฤศจิกายน 2023) รัสเซีย (ถอนตัวเมื่อ 28 พฤศจิกายน 2023) องค์กรระหว่างประเทศ สหภาพแอฟริกา อาเซียน สหภาพยุโรป กาชาดสากล พันธมิตรสุริยะสากล (International Solar Alliance) ศูนย์วิทยาศาสตร์และเทคโนโลยีระหว่างประเทศ (International Science and Technology Center) ITER (สถาบันทดสอบเครื่องปฏิกรณ์เทอร์โมนิวเคลียร์นานาชาติ) Pacific Islands Forum สหประชาชาติ ศาลาประจำชาติ ประเทศดังต่อไปนี้จะมีศาลาของตนเองในงาน: อ้างอิง